రాహుల్ బోస్
రాహుల్ బోస్ (; 1967 జూలై 27న జననం) ఒక భారతదేశ నటుడు, రచయిత, దర్శకుడు, సామాజిక కార్యకర్త మరియు రగ్బీ యూనియన్ ఆటగాడు.
"ప్యార్ కి సైడ్ ఎఫెక్ట్స్" మరియు "ఝాన్‌కార్ బీట్స్" వంటి హిందీ చిత్రాల్లో బోస్ నటించాడు. "ఇంగ్లీష్, ఆగస్ట్" మరియు "Mr. అండ్ Mrs. అయ్యర్" వంటి కళాత్మక సినిమాలను తీసినందుకు "టైమ్ ఆసియా" సంచిక అతన్ని "భారతీయ కళాత్మక సినిమా" సూపర్‌స్టార్‌గా ప్రకటించింది. సామాజిక సేవ ద్వారా కూడా అతను సుపరిచితుడు. 2004 బాక్సింక్ డే సునామి సహాయక చర్యల్లోనూ అతను పాల్గొన్నాడు. అంతేకాక వర్ణవివక్ష వ్యతిరేక NGO, ది ఫౌండేషన్ వ్యవస్థాపకుడు కూడా. బోస్ భారత అంతర్జాతీయ రగ్బీ జట్టు జాతీయ ఆరంజ్ ఇండియన్ రగ్బీ టీమ్ మాజీ సభ్యుడు కూడా.
రూపెన్ మరియు కుముద్ దంపతులకు 1967 జూలై 27న రాహుల్ బోస్ జన్మించాడు. అతను హిందూ మతంలోని కాయస్త్ కులానికి చెందినవాడు. అతను తనను తాను "అర్థ బెంగాలీ"గా, నాలుగో వంతు పంజాబీగా అలాగే నాలుగో వంతు మహారాష్ట్రవాసిగానూ అభివర్ణించుకునేవాడు". అతను చిన్నతనంలో పశ్చిమబెంగాల్‌లోని కోల్‌కతాలో ఉండేవాడు. తర్వాత తన కుటుంబంతో కలిసి ముంబైకి మకాం మార్చాడు. ఆరేళ్ల వయసులో ఉన్నప్పుడు అతను తొలిసారిగా పాఠశాలలో ప్రదర్శించిన "టామ్, ది పైపర్స్ సన్" అనే ధారావాహికంలో ప్రధాన పాత్ర పోషించాడు. చిన్నతనంలో క్రీడల పట్ల అతనికున్న ఆసక్తిని గుర్తించిన అతని తల్లి అతన్ని బాక్సింగ్ మరియు రగ్బీ యూనియన్‌లో చేర్పించింది. అతను క్రికెట్ కూడా ఆడేవాడు. క్రికెటర్ మన్సూర్ అలీ ఖాన్ పటౌడి అతనికి మెళకువలు నేర్పించేవాడు.
అంతేకాక అతను ముంబైలోని కేథడ్రియల్ అండ్ జాన్ కెనాన్ స్కూల్ పూర్వ విద్యార్థి కూడా. పలు అమెరికా విశ్వవిద్యాలయాల్లో చేరడానికి చేసిన ప్రయత్నాలు ఫలించకపోవడంతో అతను చివరకు సిడెన్‌హామ్ కాలేజ్‌లో ప్రవేశం పొందాడు. కాలేజీలో చదువుతుండగా, అతను పాఠశాల యొక్క రగ్బీ జట్టు తరపున వెస్ట్రన్ ఇండియా ఛాంపియన్‌షిప్స్ పోటీల్లో పాల్గొన్నాడు. తద్వారా బాక్సింగ్‌లో రజత పతకాన్ని సాధించాడు. 1987లో తన తల్లి మరణించిన తర్వాత అతను రెడిఫ్యూజన్‌లో ఉద్యోగిగా చేరాడు. పూర్తిస్థాయి నటుడుగా మారడానికి బోస్ తన తొలి చిత్రం "ఇంగ్లీష్, ఆగస్ట్" విడుదలయిన తర్వాత అడ్వర్టైజింగ్ క్రియేటివ్ డైరెక్టర్‌ ఉద్యోగాన్ని వదులుకున్నాడు.
బాంబే వేదికపై రాహుల్ డికున్హ యొక్క "టాప్సీ టర్వీ" మరియు "ఆర్ దేర్ టైగర్స్ ఇన్ ది కాంగో?" ద్వారా బోస్ తన నటనాజీవితాన్ని ప్రారంభించాడు. దర్శకుడు దేవ్ బెనెగల్ చిత్రం "ఇంగ్లీష్, ఆగస్ట్"కు డికున్హ అత్త క్యాస్టింగ్ (కళాకారుల ఎంపిక బాధ్యత) డైరెక్టర్‌గా వ్యవహరించింది. బోస్‌ను ప్రధాన పాత్రధారిగా ఆమే ఎంపికచేసింది. స్క్రీన్ టెస్ట్ ముగిసిన తర్వాత ప్రజా సేవకుడు అగస్త్య సేన్ పాత్రలో అతన్ని నటింపజేయాలని బెనెగల్ నిర్ణయించుకున్నాడు. ఉపమన్యు ఛటర్జీ రాసిన అదే పేరు కలిగిన నవల ఆధారంగా రూపొందిన "ఇంగ్లీష్, ఆగస్ట్" మొట్టమొదటి హిందీ-ఆంగ్ల సమ్మిళిత చిత్రాల్లో ఒకటి. అంతర్జాతీయ చలనచిత్రోత్సావాల సందర్భంగా 20th సెంచురీ ఫాక్స్ సంస్థ కొనుగోలు చేసిన తొలి భారతీయ చలనచిత్రంగా అది నిలవడం ద్వారా బోస్‌కు అంతర్జాతీయ గుర్తింపు లభించింది.
"ఇంగ్లీష్, ఆగస్ట్" చిత్రం తర్వాత, బుల్లితెర అవకాశాలు బోస్‌కు అందివచ్చాయి. భారతదేశంలో ఆంగ్ల భాషలో రూపొందించిన తొలి బుల్లితెర ధారావాహికం "ఎ మౌత్‌ఫుల్ ఆఫ్ స్కై"లో ప్రధాన పాత్రధారిగా అతనికి అవకాశం వచ్చింది. అంతేకాక BBC వరల్డ్ యొక్క "స్టైల్!" కార్యక్రమానికి లైలా రౌయాస్‌తో కలిసి సహ ఆతిథ్యం వహించాడు. 1998లో కైజద్ గస్టడ్ యొక్క "బాంబే బాయ్స్"లో నజీరుద్దీన్ షాతో కలిసి అతను నటించాడు. అంతేకాక దేవ్ బెనెగల్ రెండో చిత్రం "స్ప్లిట్ వైట్ ఓపెన్" లోనూ నటించాడు. నీటి విక్రయదారుడి పాత్ర కోసం బోస్ ముంబైలోని మురికివాడల్లో నివసించాడు. రెండు వారాల పాటు ఒక మాదకద్రవ్య వ్యాపారి కార్యకలాపాలను క్షుణ్ణంగా పరిశీలించాడు. ఈ అనుభవాలను అతను తర్వాత 2002 గుజరాత్ అల్లర్లుతో పాటుగా ఉదహరించాడు. ఒక విధంగా అతనిలో సామాజిక స్పృహ రావడానికి అదే నాంది పలికినట్లయింది. లైంగిక వేధింపుల చిత్రీకరణ కారణంగా "స్ప్లిట్ వైడ్ ఓపెన్" చిత్రం భారతదేశంలో పెను వివాదాలను సృష్టించినప్పటికీ, 2000 సింగపూర్ అంతర్జాతీయ చలనచిత్రోత్సవంలో బోస్ ఉత్తమ ఆసియా నటుడుగా సిల్వర్ స్క్రీన్ అవార్డును అందుకున్నాడు. అలాగే ఇంగ్లాండ్లోని లీసెస్టర్ హేమార్కెట్‌లో జరిగిన టిమ్ మురారి యొక్క "ది స్క్వేర్ సర్కిల్" 
చిత్రం ఆంగ్ల అనువాదం చిత్రీకరణలోనూ అతను నటించాడు.
1997లో సల్మాన్ రష్దీ నవల "మిడ్‌నైట్స్ చిల్డ్రన్" యొక్క BBC అనువర్తనంలో సలీమ్ సినై పాత్రకు బోస్‌ ఎంపికయ్యాడు. అయితే భారతదేశం మరియు శ్రీలంక ప్రభుత్వాలు చిత్రీకరణకు అనుమతించకపోవడంతో ఆ ప్రాజెక్టు చివరకు రద్దయింది. 
"ఇంగ్లీష్, ఆగస్ట్" చిత్రంలో బోస్ నటనను చూసిన తర్వాత దర్శకుడు గోవింద్ నిహలాని "తక్షక్" చిత్రంలో అజయ్ దేవగాన్ ప్రతినాయకుడి పాత్రకు అతన్ని ఎంపిక చేశాడు. బోస్‌ నటనకు మంచి మార్కులే వచ్చినప్పటికీ, అది వ్యాపార విజయం మాత్రం సాధించలేకపోయింది.
2001లో "ఎవిరిబడీ సేస్ అయామ్ ఫైన్!" చిత్రం ద్వారా బోస్ దర్శకుడి అవతారమెత్తాడు. రెహన్ ఇంజినీర్ మరియు కోయల్ పూరీతో పాటు బోస్ సహాయక పాత్రను పోషించిన "ఎవిరిబడీ" చిత్రానికి విమర్శకుల నుంచి మిశ్రమ స్పందన వచ్చింది. అయితే 2003 పామ్ స్ప్రింగ్స్ అంతర్జాతీయ చలనచిత్రోత్సవంలో ఉత్తమ అరంగేట్ర దర్శకుడిగా జాన్ షెలీసింగర్ అవార్డు రన్నరప్‌గా బోస్ నిలిచాడు. 2002లో అపర్ణ సేన్ యొక్క కళా చిత్రం "Mr. అండ్ Mrs. అయ్యర్" చిత్రంలో కొంకణ సేన్ శర్మ సరసన బోస్ నటించాడు. మతపరమైన హింసకు దారితీసిందనే విమర్శలను మూటగట్టుకున్న ఈ చిత్రం ఎట్టకేలకు విజయం సాధించింది. అంతేకాక అంతర్జాతీయ చలనచిత్రోత్సవాల్లో వివిధ అవార్డులతో పాటు మూడు జాతీయ చలనచిత్ర అవార్డులు కూడా గెలుచుకుంది. 
2003లో "ఝాన్‌కార్ బీట్స్" చిత్రం ద్వారా బోస్ బాలీవుడ్ (హిందీ సినీ పరిశ్రమ)లో అడుగుపెట్టాడు. ఇందులో ఒక సంగీత పోటీలో నెగ్గడానికి కష్టపడే R.D. బుర్మన్ అభిమానులైన ఇద్దరు మిత్రుల్లో ఒకడుగా అతను నటించాడు. ఆడియో ఘనవిజయం సాధించడంతో "ఝాన్‌కార్ బీట్స్" చిత్రం పట్టణ ప్రాంతాల్లోని మల్టీప్లెక్స్‌ లలో దిగ్విజయంగా ప్రదర్శించబడింది. అంతేకాక సంగీతం పరంగా పలు అవార్డులను గెలుచుకుంది. అదే ఏడాదిలో మరో బాలీవుడ్ చిత్రం "ముంబై మ్యాట్నీ" లోనూ బోస్ నటించాడు. ఈ చిత్రం UKలోనూ విడుదలయింది. అలాగే "చమేలి" చిత్రంలో కరీనా కపూర్ సరసన కూడా అతను నటించాడు. ఈ చిత్రం బాక్సాఫీసు వద్ద విజయం సాధించకపోయినప్పటికీ, వివిధ ఫిల్మ్‌ఫేర్ మరియు అంతర్జాతీయ పురస్కారాలను గెలుచుకుంది.
జనవరి, 2006లో విడుదలయిన "15 పార్క్ అవెన్యూ" చిత్రంలో కొంకణ సేన్ శర్మతో కలిసి బోస్ రెండోసారి నటించాడు. దర్శకురాలు అపర్ణ సేన్‌చే ఆంగ్లంలో రూపొందించబడిన "15 పార్క్ అవెన్యూ" చిత్రం వివిధ అంతర్జాతీయ చలనచిత్రోత్సవాల్లో ప్రదర్శించబడింది. అలాగే భారతదేశంలోనూ హిందీ అనువాదం విడుదలయింది.
తర్వాత ప్రయత్నంగా శృంగార హాస్యకథా చిత్రం "ప్యార్ కి సైడ్ ఎఫెక్ట్స్"లో నటించడం ద్వారా బోస్ బాలీవుడ్‌లో తన స్థానాన్ని మరింత సుస్థిరం చేసుకున్నాడు. ఈ చిత్రం ముంబై DJ సిద్ మరియు త్రిష పాత్రలో అతని పంజాబీ ప్రేయసిగా నటించిన మల్లికా షెరావత్ మధ్య ప్రేమబంధం గురించి. బోస్ రచనా శైలి యొక్క తాజాదనం వల్ల భారతీయ చలనచిత్రాల్లో సాధారణంగా ఉపయోగించని సాధనం, ఊహాజనిత సరిహద్దు చెరిగిపోయింది అని విమర్శకులు వ్యాఖ్యానించారు. ఈ చిత్రానికి మల్టీప్లెక్స్‌ లల్లో చక్కటి ఆదరణ లభించినప్పటికీ, పరిమిత విజయం మాత్రమే సాధించింది. అయితే చివరకు 2006లో అత్యధిక వసూళ్లు సాధించిన చిత్రాల్లో ఒకటిగా నిలవడం గమనార్హం. బోస్ మరియు షెరావత్ ఇద్దరూ తమ నటనకు మంచి మార్కులు సంపాదించారు. ఈ చిత్రం విజయం నేపథ్యంలో "షాదీ కి సైడ్ ఎఫెక్ట్స్" పేరుతో కొనసాగింపు (సీక్వెల్)కు కూడా ప్రయత్నాలు మొదలయ్యాయి. 2010లో చిత్రీకరణ మొదలవుతుంది. మరో బాలీవుడ్ హాస్యకథా చిత్రం "మన్ గయే మొఘల్-ఇ-ఆజామ్" లోనూ షెరావత్ మరియు బోస్ నటించారు. అయితే అది విజయం సాధించలేదు.
2006లో మూడు బెంగాలీ చిత్రాల్లో ఒకటైన అనిరుద్ధ రాయ్ చౌదరి యొక్క "అనురణన్"లో బోస్ నటించాడు. పండుగల సీజన్ సందర్భంగా "అనురణన్"కు చక్కటి ఆదరణ లభించింది. బెంగాల్లో సుమారు మూడు నెలల పాటు విజయవంతంగా ప్రదర్శించబడింది. దానిని తర్వాత హిందీలో అనువదించి, దేశవ్యాప్తంగా విడుదల చేశారు. బోస్ రెండో బెంగాలీ చిత్రం "కాల్‌పురుష్" ఏప్రిల్, 2008లో విడుదలయింది. "కాల్‌పురుష్" చిత్రం తండ్రి-తనయుడి మధ్య అనుబంధం గురించి. ఈ చిత్రం రచయిత-దర్శకుడు బుద్దదేవ్ దాస్‌గుప్తాకు ఉత్తమ చిత్రంగా జాతీయ చలనచిత్ర అవార్డును సాధించిపెట్టింది. 2009లో "అంతహీన్" చిత్రం కోసం బోస్ మళ్లీ చౌదరితో కలిసి పనిచేశాడు. ఈ చిత్రం ఆన్‌లైన్ సంబంధాల గురించి. "అనురణన్" మాదిరిగాన్ "అంతహీన్" చిత్రాన్ని కూడా పశ్చిమబెంగాల్‌లో అట్టహాసంగా విడుదల చేశారు. ఈ చిత్రాన్ని మహీంద్రా ఇండో-అమెరికన్ ఆర్ట్స్ కౌన్సిల్ ఫిల్మ్ ఫెస్టివల్ (MIACC) మరియు భారత అంతర్జాతీయ చలనచిత్రోత్సవం (IFFI) సహా వివిధ చలనచిత్రోత్సవాల్లోనూ ప్రదర్శించారు.
2008లో ఆంగ్ల భాషా చిత్రం "బిఫోర్ ది రెయిన్స్" ద్వారా బోస్ ప్రధాన మరియు చిత్రకళా సినిమాలు రెండింటిలోనూ నటించసాగాడు. "బిఫోర్ ది రెయిన్స్" చిత్రం US మరియు UKలోనూ విడుదలయింది. ఈ చిత్రానికి మిశ్రమ స్పందన వచ్చినప్పటికీ, అందులో నటనకు బోస్‌ను పలువురు విమర్శకులు మెచ్చుకున్నారు. అలాగే "ఎ ఫ్యూ గుడ్ మెన్" అనే అమెరికా చిత్రం ఆధారంగా రూపొందించిన "శౌర్య" అనే మిలిటరీ కోర్డ్ రూమ్ నాటికలోనూ బోస్ నటించాడు.
బోస్ నటనకు మంచి మార్కులు పడ్డాయి. విమర్శకుడు తరణ్ ఆదర్శ్ మాట్లాడుతూ, అతని "నటన అతని అత్యుత్తమ ప్రదర్శనల్లో ఒకటిగా చెప్పుకోవచ్చు" అని అన్నాడు. "దిల్ కబడ్డీ" చిత్రం ద్వారా కొంకణ సేన్ శర్మతో కలిసి అతను మూడోసారి నటించాడు. ఈసారి వారిద్దరూ వైవాహిక ఇబ్బందులు ఎదుర్కొనే భార్యాభర్తలుగా నటించారు.
2010 మొదట్లో ప్రారంభంకానున్న మోషిన్ హమీద్ నవల "మోత్ స్మోక్" అనువర్తనం చిత్రీకరణలో అతను పాల్గొనాల్సి ఉంది. అయితే ఆర్థిక ఇబ్బందుల కారణంగా ఆ ప్రాజెక్టు రద్దయింది. అతను నటించిన అపర్ణ సేన్ మూడో చిత్రం "ది జపనీస్ వైఫ్" ఏప్రిల్, 2010లో విడుదలకానుంది. భయానక చిత్రం "ఫైర్డ్", "ముంబై చకాచక్", "ఐ యామ్" మరియు "కుచ్ లవ్ జైసా" వంటివి బోస్ ఇతర భవిష్యత్ ప్రాజెక్టులు.
1998లో ఆసియన్ రగ్బీ ఫుట్‍‌బాల్ యూనియన్ ఛాంపియన్‌షిప్ అనే అంతర్జాతీయ పోటీలో తలపడేందుకు ఎంపికైన మొట్టమొదటి భారత జాతీయ రగ్బీ జట్టులో బోస్ కూడా సభ్యుడు. స్క్రమ్-హాఫ్ మరియు రైట్-వింగర్ స్థానాలు రెండింటిలోనూ అతను ఆడాడు. 2009 సీజన్‌లో తాను జట్టుకు అందుబాటులోకి రాలేనని "డైలీ న్యూస్ & ఎనాలిసిస్"కు ఇచ్చిన ఇంటర్వూ సందర్భంగా బోస్ ప్రకటించాడు.
2004 బాక్సింగ్ డే సునామి నేపథ్యంలో అండమాన్ మరియు నికోబార్ దీవులలో చేపట్టిన సహాయక చర్యలకు బోస్ తన వంతు సేవలు అందించాడు. అంతేకాక బోస్ తన NGO ది ఫౌండేషన్ ద్వారా అండమాన్ మరియు నికోబార్ ఉపకారవేత పథకాన్ని ప్రారంభించాడు. ఈ ఉపకారవేతన పథకం అండమాన్ మరియు నికోబార్ దీవులలోని పేద పిల్లల చదువుకు ఉద్దేశించింది.
అక్షర సెంటర్, బ్రేక్‌త్రూ, సిటిజన్స్ ఫర్ జస్టిస్ అండ్ పీస్ మరియు స్పస్టిక్స్ సొసైటీ ఆఫ్ ఇండియా వంటి వివిధ సేవా సంస్థలతోనూ బోస్ కలిసి పనిచేశాడు. అంతేకాక అతను 2007లో మొట్టమొదటి భారత ఆక్స్‌ఫామ్ అంతర్జాతీయ ప్రచారకర్తగా అవతరించాడు. అతను 51 ముంబై సేవా సంస్థలు మరియు NGOల గుత్తాధిపత్య సంస్థ ది గ్రూప్ ఆఫ్ గ్రూప్స్ యొక్క వ్యవస్థాపకుడు మరియు ఛైర్మన్ కూడా. అంతేకాక అతను అమెరికన్ ఇండియా ఫౌండేషన్, వరల్డ్ యూత్ పీస్ మూమెంట్ మరియు ప్లానెట్ అలెర్ట్ ప్రచారకర్త. నర్మదా బచావో ఆందోళన్ మరియు నర్మద ఆనకట్ట నిర్మాణాన్ని అడ్డుకోవడానికి అది చేసిన ప్రయత్నాలకు అతను గట్టి మద్దతు పలికాడు. టెరీ డెస్ హోమ్స్ సంస్థ యొక్క ఆడియో పుస్తకం "గుడ్‌గూడి కర్ణ, గలే లగేనా; స్పార్ష్ కి నియామ్ సిఖియే" (ఆంగ్లం: "టికిల్ అండ్ హగ్స్: లెర్నింగ్ ది టచింగ్ రూల్స్" )ను అతను రికార్డు చేశాడు. లైంగిక వేధింపులకు గురికాకుండా పిల్లలు ఎలాంటి జాగ్రత్తలు తీసుకోవాలో అందులో వివరించడం జరిగింది.
లింగ సమానత్వం మరియు మానవ హక్కులపై ఆక్స్‌ఫర్డ్ మరియు 2004 ప్రపంచ యువ శాంతి సదస్సులో బోస్ ఉపన్యసించాడు. 2009లో క్లయిమేట్ యాక్షన్ నెట్‌వర్క్ ఆధ్వర్యంలో పర్యావరణ మార్పుపై ప్రసంగించడానికి అతను కెనడా వెళ్లాడు. అక్కడ కొపెన్హాగెన్ పర్యావరణ మార్పు సదస్సులో నిరసనకారుల ప్రదర్శనలోనూ పాల్గొన్నాడు.
రాహుల్ బోస్ తొలుత కోయల్ పూరీతో కలిసి ప్రేమ కార్యకలాపాలు సాగించాడు. అతను దర్శకత్వం వహించిన "ఎవిరిబడీ సేస్ అయామ్ ఫైన్!" చిత్రంలో ఆమె నటించింది. 2004 చిత్రం "వైట్ నాయిస్" లోనూ ఈ జంట దర్శనమిచ్చింది.